|  |  |  |
| --- | --- | --- |
| ГРБОВИ ЗА МЕМОРАНДУМ | Srbská republika  Autonómna pokrajina Vojvodina  **Pokrajinský sekretariát vzdelávania, predpisov, správy a národnostných menšín – národnostných spoločenstiev**  Bulvár Mihajla Pupina 16, 21 000 Nový Sad  T: +381 21 487 4876; 487 4268; 487 4241;  F: +381 21 487 46 14  ounz@vojvodina.gov.rs | |
|  | ČÍSLO: 128-451-1031/2020-01 | DÁTUM: 20. 02. 2020 |

Podľa článku 3 Pravidiel o udelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinacovanie modernizácie infraštruktúry ustanovizní základného a stredného vzdelávania a výchovy a žiackeho štandardu na území Autonómnej pokrajiny Vojvodiny (Úradný vestník APV číslo 4/17) a článku 3 Pravidiel o udelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinacovanie modernizácie infraštruktúry predškolských ustanovizní na území Autonómnej pokrajiny Vojvodiny (Úradný vestník APV č. 14/17 ), Rozhodnutia pokrajinského tajomníka vzdelávania, predpisov, správy a národnostných menšín – národnostných spoločenstiev číslo: 128-031-241/2016-1 z 28. 11. 2018, a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2020 (Úradný vestník APV č. 54/19), Pokrajinský sekretariát vzdelávania, predpisov, správy a národnostných menšín ‒ národnostných spoločenstiev (ďalej len: sekretariát) vypísal

**SÚBEH**

**NA FINANCOVANIE A SPOLUFINANCOVANIE OBSTARANIA VYBAVENIA USTANOVIZNÍ ZÁKLADNÉHO A STREDNÉHO VZDELÁVANIA, ŽIACKEHO ŠTANDARDU A PREDŠKOLSKÝCH USTANOVIZNÍ NA ÚZEMÍ AUTONÓMNEJ POKRAJINY VOJVODINY NA ROK 2020**

Súbeh sa vypisuje na sumu prostriedkov zabezpečených Pokrajinským parlamentným uznesením o rozpočte Autonómnej pokrajiny Vojvodiny na rok 2020 (Úradný vestník APV č. 54/19), a to na financovanie a spolufinancovanie obstarania vybavenia ustanovizní základného a stredného vzdelávania, žiackeho štandardu a predškolských ustanovizní na území Autonómnej pokrajiny Vojvodiny v celkovej sume **70.000.000,00** **dinárov**, (na úrovni základného vzdelávania a výchovy **44.800.000,00** **dinárov**, na úrovni stredného vzdelávania a výchovy **16.100.000,00** **dinárov**, pre ustanovizne žiackeho štandardu **3.700.000,00** **dinárov** a pre predškolské ustanovizne **5.400.000,00** **dinárov**).

Obstaranie vybavenia sa týka vzdelávacích zariadení, bezpečnostných zariadení, počítačového vybavenia, zariadení telesnej výchovy, vybavenia pre výtvarné umenie, vybavenia pre hudobnú kultúru, ubytovacích / nábytkových zariadení, kuchynských zariadení a ďalších).

Realizácia finančných záväzkov sa uskutoční v súlade s likvidnými možnosťami rozpočtu Autonómnej pokrajiny Vojvodiny na rok 2020.

**PODMIENKY SÚBEHU**

*1. Podávatelia prihlášky*

Podávatelia prihlášky sú:

- školy základného vzdelávania a výchovy, školy stredného vzdelávania a výchovy a ustanovizne pre žiacky štandard na území Autonómnej pokrajiny Vojvodiny založené Srbskou republikou, AP Vojvodinou alebo jednotkou lokálnej samosprávy;

**- jednotky lokálnej samosprávy (výhradne pre potreby predškolských zariadení) na území AP Vojvodiny.**

*2. Kritériá prideľovania finančných prostriedkov*

Kritériá prideľovania prostriedkov podľa Pravidiel o prideľovaní rozpočtových prostriedkov Pokrajinského sekretariátu vzdelávania, predpisov, správy a národnostných menšín - národnostných spoločenstiev na financovanie a spolufinancovanie modernizácie infraštruktúry ustanovizní základného a stredného vzdelávania a výchovy a žiackeho štandardu na území AP Vojvodiny a podľa Pravidiel o prideľovaní rozpočtových prostriedkov Pokrajinského sekretariátu vzdelávania, predpisov, správy a národnostných menšín - národnostných spoločenstiev na financovanie a spolufinancovanie modernizácie infraštruktúry predškolských ustanovizní na území AP Vojvodiny sú:

1. dôležitosť realizácie projektu, pokiaľ ide o bezpečnosť žiakov, učiteľov alebo detí, pedagógov a zamestnancov, ktorí využívajú zariadenia,
2. dôležitosť realizácie projektu na poskytovanie kvalitných podmienok na pobyt a vykonávanie výchovno-vzdelávacích prác,
3. finančná realizovateľnosť projektu,
4. udržateľnosť projektu,
5. miestny alebo regionálny význam projektu,
6. činnosti vykonávané na účely realizácie projektu,
7. zabezpečené zdroje finančných prostriedkov na realizáciu projektu.

V prípade podania prihlášky na spolufinancovanie prác prostriedky zabezpečené ako účasť ustanovizne môžu byť z vlastných zdrojov, z darov a z rozpočtov všetkých úrovní moci.

Po pridelení prostriedkov na základe súbehu, užívateľ je povinný počas obstarania vybavenia konať v súlade s ustanoveniami Zákona o verejnom obstaraní (vestník Službeni glasnik RS číslo 124/12, 14/15 a 68/2015).

**SPÔSOB PODÁVANIA ŽIADOSTI**

Žiadosti o pridelenie finančných prostriedkov sa predkladajú na jedinečnom súbehovom formulári sekretariátu (jedna ustanovizeň / jednotka lokálnej samosprávy predkladá len jeden súbehový formulár). Súbehovú dokumentáciu je možné prebrať od **20. februára 2020** z internetovej stránky sekretariátu [**www.puma.vojvodina.gov.rs**](http://www.puma.vojvodina.gov.rs)

Prihlášky sa doručujú poštou na adresu: Pokrajinský sekretariát vzdelávania, predpisov, správy a národnostných menšín – národnostných spoločenstiev s poznámkou "Pre súbeh – pre financovanie a spolufinancovanie obstarania vybavenia ustanovizní základného a stredného vzdelávania, žiackeho štandardu a predškolských ustanovizní na území Autonómnej pokrajiny Vojvodiny na rok 2020, Bulvár Mihajla Pupina 16, 21 000 Nový Sad, alebo sa podávajú osobne v spisovni pokrajinských orgánov správy v Novom Sade (prízemie Pokrajinskej vlády).

K prihláške na súbeh sa pripája:

1. nezáväzná ponuka – predbežný účet na obstaranie vybavenia.
2. v prípade spolufinancovania poskytnúť dôkaz o zabezpečených prostriedkoch na spolufinancovanie obstarania vybavenia (zmluva, rozhodnutie, výpis z rozpočtu jednotky lokálnej samosprávy, finančného plánu ustanovizne a pod.) spolu s riadne podpísaným a opečiatkovaným vyhlásením zodpovednej osoby ustanovizne o účasti na spolufinancovaní predmetného vybavenia (vyhlásenie doručiť vo voľnej podobe);

**Lehota podávania prihlášok na súbeh je 17. marca 2020.**

Sekretariát si vyhradzuje právo požadovať od žiadateľa dodatočnú dokumentáciu a informácie, podľa potreby, alebo určiť splnenie dodatočných podmienok pre pridelenie finančných prostriedkov.

Komisia nebude rozoberať:

* neúplné žiadosti;
* oneskorené prihlášky (zaslané po termíne označenom ako posledný deň súbehu),
* neprípustné prihlášky (predložené neoprávnenými osobami a subjektmi, ktoré nie sú uvedené v súbehu),
* prihlášky, ktoré nesúvisia so súbehom plánovaného účelu,
* prihlášky užívateľov, ktorí v predchádzajúcom období neopodstatnili pridelené prostriedky z pokrajinského rozpočtu vo finančných a opisných správach.

Výsledky súbehu sa uverejnia na internetovej prezentácii sekretariátu.

**Ďalšie informácie týkajúce sa realizácie súbehu je možné získať v sekretariáte telefonicky 021/487 4876, 487 4268 a 487 4241.**

**Z. O. POKRAJINSKÉHO TAJOMNÍKA**

**Milan Kovačević**

**zástupca pokrajinského tajomníka**